b'\n_START_ARTICLE_\nMarake\n_START_PARAGRAPH_\nMarake so ljudsko glasbilo Puerto Rica, Kube, Venezuele ter \xc5\xa1tevilnih narodov v Karibih in Latinski Ameriki. Marake pri\xc5\xa1tevamo med preprosta tolkalna glasbila (v skupino idiofonih glasbil - ki zvenijo sama). Navadno marake uporabljamo v parih. Posamezna maraka je izdelana iz lesenega ro\xc4\x8daja, na katerega je pritrjena lupina bu\xc4\x8de ali kokosovega oreha in napolnjena s semeni. Marake so sicer lahko izdelane tudi iz usnja ali plastike. Zrna v notranjosti lupine zaropotajo, \xc4\x8de glasbilo potresemo._NEWLINE_Marake izhajajo iz Afrike in so bili v \xc4\x8dasu \xc4\x8drnskega zasu\xc5\xbenjevanja prene\xc5\xa1eni v Ju\xc5\xbeno Ameriko. Ve\xc4\x8dina ljudi jih pozna pod imenom ropotulje, \xc4\x8deprav se dejanske ropotulje razlikujejo od marakasov \xc5\xbee po videzu. Poznamo tudi afri\xc5\xa1ke marake, ki pa se od navadnih razlikujejo po tem, da kamen\xc4\x8dkov nimajo v notranjosti, ampak je okoli marak ohlapna mre\xc5\xbea, na katero so navezane koralde, ki ob stiku z marakami zaropo\xc4\x8dejo.'